|  |
| --- |
| **14 URTETIK BEHERAKO SEME-ALABAK ZAINTZEKO LANGILEAK KONTRATATZEKO LAGUNTZAK ARAUTZEKO DEKRETU-PROIEKTUA EGIN AURREKO KONTSULTA PUBLIKOA.** |

Administrazio Publikoen Administrazio Prozedura Erkideari buruzko urriaren 1eko 39/2015 Legearen 133.1 artikuluan ezarritakoa betez, aldez aurreko kontsulta egiten da prestatuko den arauak uki ditzakeen pertsonen eta ordezkaritza handiena duten erakundeen iritzia ezagutzeko honako honi buruz:

• Ekimenaren bidez konpondu nahi diren arazoak.

• Ekimena onartzeko premia eta aukera.

• Arauaren helburua.

• Bestelako aukera posibleak, arauzkoak eta ez-arauzkoak.

|  |  |
| --- | --- |
| **Ekimenaren bidez konpondu nahi diren arazoak** | Dekretu-proiektu honen helburua da 14 urtetik beherako seme-alabak zaintzeko langileak kontratatzeak euskal familientzat dakarren kostu ekonomikoari laguntzea. |
| **Ekimena onartzeko premia eta aukera.** | Familiei laguntzeko abenduaren 12ko 13/2008 Legearen II. kapituluak norberaren bizitza, familia eta lana bateragarri egiteko neurriak arautzen ditu; zehazki, 15. artikuluan, seme-alaba adingabeak etxean zaintzeko pertsona bat kontratatzeko dirulaguntza aurreikusten du.Legea garatzeko, familia eta lana bateragarri egiteko laguntzei buruzko urriaren 22ko 164/2019 Dekretuak arautzen ditu, V. kapituluan, 3 urtera arteko seme-alaben zaintzaileak kontratatzeko laguntzak.Ondoren, COVID-19 osasun-larrialdiak euskal familietan izan zuen eragin ekonomiko eta sozialari premiazko erantzun gisa, Berdintasuneko, Justiziako eta Gizarte Politiketako sailburuaren 2021eko otsailaren 9ko Agindua argitaratu zen. Agindu horren bidez, 2020/2021 ikasturtean 3 eta 14 urte bitarteko seme-alabak zaintzeko langileak kontratatzeko laguntzen deialdia egin zen. Agindu horrek zaintzaileen kontratazioak diruz lagundu zituen 2021eko ekainera arte – egun hori barne –, orduan amaitu baitzen ikasturtea.Dekretu honen bidez, Berdintasun, Justizia eta Gizarte Politiketako Sailak erabaki du 3 eta 14 urte bitarteko seme-alabak zaintzeko laguntza-programari jarraipena eta egonkortasuna ematea, eta 14 urtetik beherako seme-alabak zaintzeko langileak kontratatzeko laguntza guztien erregulazioa bateratzea. |
| **Arauaren xedea eta helburuak.** | Dekretu-proiektu honen helburuak dira gurasoen familia eta lana bateragarri egiten laguntzea, gizonen eta emakumeen arteko berdintasuna sustatzea, eta etxeko bizitza zaintzeko eta mantentzeko kontratatutako langileek egindako lanari balioa ematea. |
| **Bestelako aukerak, arautzekoak eta arautzekoak ez direnak** | Aurreko ataletan azaldutako inguruabarrak kontuan hartuta, beharrezkotzat jotzen da dekretu-proiektu hau egitea, ezin baita hauteman bestelako irtenbiderik.  |